EkBass/fiwiki-20250220-pages-articles huggingface dataset:
Gerwyn Price

Gerwyn Price (s. 7. maaliskuuta 1985 Markham) on walesilainen dartsinpelaaja ja entinen ammattilaistason rugbynpelaaja. Price on voittanut dartsin maailmanmestaruuden vuonna 2021, ja on heinäkuussa 2023 maailmanrankingin sijalla 4. Pricen lempinimi on ”The Iceman”, ja sisääntulokappale on Vanilla Icen ”Ice Ice Baby”. == Ura == Pricen ura Professional Darts Corporationissa alkoi vuonna 2014. Ensimmäisen major-kisavoittonsa hän saavutti vuoden 2018 Grand Slam of Darts -kisassa, jonka hän voitti myös vuosina 2019 ja 2021. Muita major-voittoja Price on saanut 2020 World Grand Prix-, 2020 ja 2022 World Series of Darts Finals- sekä 2021 World Darts Championship -kisoissa, jonka myötä hän nousi ensimmäistä kertaa maailmanrankingin ykköseksi. Price on myös voittanut yhdessä Jonny Claytonin kanssa Walesin maajoukkueena World Cup of Darts -mestaruuden vuosina 2020 ja 2023. Price on ensimmäinen walesilainen joka on voittanut Grand Slam of Darts- ja World Darts Championship -tittelit. Vuonna 2022 Pricesta tuli ensimmäinen dartsinpelaaja, joka on heittänyt saman vuoden aikana neljä televisoitua yhdeksän tikan peliä. == Lähteet == == Aiheesta muualla == Luokka:Brittiläiset dartsinpelaajat Luokka:Vuonna 1985 syntyneet Luokka:Elävät henkilöt
Mdou Moctar

Mdou Moctar (oik. Mahamadou Souleymane, s. 1986 Tchintabaraden) on nigeriläinen kitaristi, joka tunnetaan hänen nimeään kantavan yhtyeen laulajana ja soolokitaristina. Moctar on etniseltä taustaltaa tuaregi ja laulaa tuaregikieliin kuuluvalla tamasheqin kielellä. Kitaristina Moctaria on verrattu muun muassa Jimi Hendrixin, koska hän soittaa väärinpäin käännettyä kitaraa vasenkätisesti. == Ura == Mdou Moctarin ensimmäinen albumi Anah ilmestyi vuonna 2008 matkapuhelimien välillä jaettuna äänitiedostona. Yksi albumin kappaleista päätyi lopulta amerikkalaisen Sahel Sounds -levy-yhtiön julkaisemalle Music From Saharan Cellphones -kokoelma-albumille. Sahel Sounds julkaisi albumin vinyyliversiona vuonna 2014. Moctarin toinen sooloalbumi Sousoume Tamachek ilmestyi vuonna 2017 ja kaksi vuotta myöhemmin julkaistu Ilana: The Creator oli ensimmäinen taustayhtyeen kanssa tehty levy. Mdou Moctar on esintynyt Suomessa vuonna 2019 Tampereella, Jyväskylässä ja Helsingissä sekä 2022 Porissa ja Helsingissä. == Yhtyeen kokoonpano == *Mdou Moctar - kitara *Ahmoudou Madassane - kitara *Michael Coltun - basso *Souleymane Ibrahim - rummut == Diskografia == === Studioalbumit === *Anar (2008/2014) *Sousoume Tamachek (2017) *Ilana: The Creator (2019) *Afrique Victime (2021) *Funeral for Justice (2024) === Livealbumit === *Afelan (2013) *Blue Stage Sessions (2019)'' == Lähteet == == Aiheesta muualla == *Mdou Moctarin kotisivu Luokka:Nigeriläiset muusikot Luokka:Kitaristit Luokka:Vuonna 1986 syntyneet Luokka:Elävät henkilöt
Bojan Radulović

Bojan Radulović Samouković (s. 29. joulukuuta 1999 Lleida, Espanja) on serbialainen jalkapalloilija, joka pelaa hyökkääjänä Englannin ykkösliigan Huddersfield Townissa. == Seurajoukkueet == Radulović syntyi ja kasvoi Espanjassa, jossa hän aloitti myös uransa. Radulović debytoi Lleida Esportiun paidassa Espanjan kolmanneksi korkeimalla sarjatasolla elokuussa 2017 Real Zaragozan reservijoukkue Deportivo Aragónia vastaan. Hän pelasi kaudella 2017–2018 yhteensä 13 sarjaottelua, joissa onnistui kerran maalinteossa. Radulović teki myös voittomaalin Espanjan pääsarjassa Primera Divisiónissa pelaavaa Real Sociedadia vastaan Copa del Reyn ottelussa marraskussa 2017. Tammikuun lopulla 2018 Radulović siirtyi Englannin Valioliigassa pelaavan Brightonin akatemiajoukkueeseen. Elokuussa 2018 Radulović lainattiin syyskaudeksi Espanjan kolmannella sarjatasolla pelaavaan Espanyolin reservijoukkueeseen, jossa hän onnistui kerran maalinteossa. Tammikuussa 2020 Radulović siirtyi jälleen Espanjan kolmannelle sarjatasolle lainalle, tällä kertaa Deportivo Alavésin reservijoukkueeseen, jossa hän pelasi kevätkaudella kuusi ottelua. Elokuussa 2020 Radulović jätti Brightonin ja siirtyi Allsvenskaniin AIK:n riveihin. Kaudella 2020 Radulović pelasi kolme ottelua Allsvenskanissa. Seuraavalla kaudella 2021 hän esiintyi 26 kertaa AIK:n paidassa sarjaotteluissa tehden kolme maalia. Helmikuussa 2022 Radulović siirtyi Veikkausliigaan HJK:n paitaan heinäkuuhun 2022 asti ulottuvalla lainasopimuksella, joka sisälsi myös osto-option. Radulović debytoi Veikkausliigassa SJK:ta vastaan 8. huhtikuuta. Heinäkuun lopulla 2022 HJK tiedotti käyttäneensä lainasopimukseen sisältyneen osto-option ja allekirjoittaneen Radulovićin kanssa kauden 2023 loppuun asti ulottuvan sopimuksen. Debyyttikaudellaan 2022 Radulović oli HJK:n paras maalintekijä Veikkausliigassa kahdeksalla liigamaalillaan. Kaudella 2023 Radulović oli Veikkausliigan paras maalintekijä 18 osumallaan, kun HJK voitti neljännen peräkkäisen Suomen mestaruuden. Radulović ratkaisi myös kahdella maalillaan kotiottelussa romanialaista Farul Constanțaa vastaan HJK:lle paikan Konferenssiliigan lohkovaiheessa. Tammikuun alussa 2024 Radulović siirtyi Englannin mestaruussarjan Huddersfield Towniin kesään 2027 asti ulottuvalla sopimuksella. HJK kertoi siirtokorvauksen olleen "merkittävä". Kevätkaudella Radulović pelasi 11 sarjaottelua, onnistuen kerran maalinteossa, mutta ei onnistunut estämään Huddersfieldiä putoamiselta Ykkösliigaan. == Saavutukset == HJK * Veikkausliiga (2): 2022, 2023 * Suomen liigacup (1): 2023 * Veikkausliigan paras maalintekijä: 2023 (18 maalia) == Lähteet == Luokka:Serbialaiset jalkapalloilijat Luokka:Jalkapallon Suomen mestarit Luokka:Vuonna 1999 syntyneet Luokka:Elävät henkilöt
Virumaa Teataja

Virumaa Teataja on Virumaalla ilmestyvä paikallinen virolainen sanomalehti. Lehden ensimmäinen numero ilmestyi vuonna 1925. Lehden kustantaja on AS Postimees Grupp. ==Historia== Lehden aikaisemmat ja myöhemmät nimet: *Virumaa Teataja (1925–1940) *Punane Virumaa (1940–1941) – EK(b)P Virumaa-komitean ja ammattiliittojen ääni, julkaissut Viron SSR:n kansallinen sanomalehti, vastaava toimittaja K. Vahtra. *Virumaa Teataja (1941–1944) *Viru Sõna (1944–1950) *Punane Täht (1950–1988) *Viru Sõna (1988–1993) *Virumaa Teataja (vuodesta 1993 tähän päivään) ==Aiheesta muualla== *Virumaa Teatajan kotisivut Luokka:Virolaiset sanomalehdet
Kalevan kisat 2022

Kalevan kisat 2022 eli yleisurheilun Suomen-mestaruuskilpailut järjestettiin 4.–7. elokuuta 2022 Joensuussa kaupungin keskuskentällä. Kisat järjestivät Joensuun Kataja ja Joensuun kaupunki. Lauantaina 6. elokuuta kisat jouduttiin hetkeksi keskeyttämään rajuilman vuoksi. ==Mitalistit== === Miehet === ==== Juoksu- ja kävelylajit ==== ==== Kenttälajit ==== === Naiset === ==== Juoksu- ja kävelylajit ==== ==== Kenttälajit ==== == Lähteet == * * === Viitteet === == Aiheesta muualla == * Kalevan kisat Luokka:Kalevan kisat Luokka:Vuoden 2022 yleisurheilu Luokka:Joensuun urheilutapahtumat
Ähtävän herätys

Ähtävän Siionin seurakunta eli Ähtävän herätys oli vuonna 1738 Ähtävällä syntynyt separatistinen kristillinen herätysliike. Separatistinen herätys syntyi Ruotsissa vaikutteita saaneen laivuri Matts Rönnqvistin kautta. Ähtävän herätys syntyi vaihtoehtona kansankirkolle. Liike oli alkujaan kooltaan noin viidenkymmenen jäsenen kokoinen. Ähtävän herätys oli luonteeltaan voimakkaan ekstaattinen ja kosketti etenkin tavallista rahvasta.Näsman 1979, s. 52 Ähtävän herätys sai tukea kirkkoherra Abraham Achreniukselta, joka osallistui herätysliikkeeseen. Erityisesti tunnetaan Achreniuksen saarna helluntaina 1740, jonka jälkeen tämä erosi virastaan ja hänestä tuli herätyksen johtaja. Herätysliike oli Suomen ensimmäinen Siion eli Suomen ensimmäinen vapaaseurakunta. == Katso myös == * Abraham Achrenius * Pohjanmaan radikaalipietismi == Lähteet == * === Viitteet === Luokka:1738 Luokka:Ähtävä Luokka:Herätysliikkeet Luokka:Radikaalipietismi Luokka:Kristinuskon historia Suomessa Luokka:Pohjanmaan historia Luokka:Pedersören seurakunnat
Andrew Corsini

Pyhä Andrew Corsini (1302 Firenze, Italia – 6. tammikuuta 1373 Fiesole, Italia) oli pyhimys ja piispa. Paheellisen nuoruuden jälkeen hänestä tuli karmeliittamunkki kotikaupungissaan. Mies vietti neljäkymmentä vuotta tehden katumusta ja saarnaten. Hänestä tehtiin Fiesolen piispa vuonna 1360. Oltuaan kaksitoista vuotta piispana hän kuoli 71-vuotiaana. Paavi Eugenius IV julisti hänet autuaaksi 21. huhtikuuta 1440 ja paavi Urbanus VIII julisti hänet pyhimykseksi 29. huhtikuuta 1629. Mies eli seuraavien 9 paavien hallintokausien aikana: Bonifacius VIII (1294-1303), Benedictus XI (1303-1304), Klemens V (1305-1314), Johannes XXII (1316-1334), Benedictus XII (1334-1342), Klemens VI (1342-1352), Innocentius VI (1352-1362), Urbanus V (1362-1370) ja Gregorius XI (1370-1378). Hän on karmeliittojen ja Italian Firenzen suojeluspyhimys ja suojeluspyhimys levottomuuksia ja mellakoita vastaan. Mies kuvataan pitämässä ristiä, susi ja karitsa jaloissaan ja leijumassa taistelukentän yllä pilven päällä. Miehen juhlapäivää on vietetty 6. tammikuuta, 9. tammikuuta ja 4. helmikuuta. Häntä on muistettu roomalaiskatolisessa messussa seuraavanlaisella latinankielisellä kollehtarukouksella: == Lähteet == Luokka:Italialaiset katoliset piispat Luokka:Italialaiset pyhimykset Luokka:Karmeliitat Luokka:Firenzen historia Luokka:Vuonna 1302 syntyneet Luokka:Vuonna 1373 kuolleet
Pelouse

Pelouse (oksitaaniksi: Pelosa) on kunta Ranskan eteläosassa Lozèren departementissa Oksitanian alueella. Se sijaitsee noin 16 kilometriä Menden kaupungista koilliseen. Notre-Dame de la Rouvièren kirkko on rakennettu 1100-luvulla. Se on tyyliltään romaaninen, ja sitä ympäröi hautausmaa. Kirkko on ollut historiallinen muistomerkki vuodesta 1973 lähtien. Notre-Dame de la Rouvièren kirkko oli seurakuntakirkkona vuoteen 1889 saakka, jonka jälkeen seurakuntakirkkona on ollut Saint-Pierre-de-Véronen kirkko. Tiedosto:Eglise Notre-Dame de la Rouvière.jpg|Notre-Dame de la Rouvièren kirkko Tiedosto:Église Saint-Pierre-de-Vérone, Pelouse, France-3.jpg|Saint-Pierre-de- Véronen kirkko ==Lähteet== ==Aiheesta muualla== Luokka:Lozèren kunnat
Badaroux

Badaroux (oksitaaniksi: Badarosc) on kunta Ranskan eteläosassa Lozèren departementissa Oksitanian alueella. Se sijaitsee Lotjoen varrella, noin 5 kilometriä Menden kaupungista itään. ==Tunnettuja kuntalaisia== *Joseph- Antoine Chaptal (1756-1832), Chanteloupin kreivi, kemisti ja poliitikko ==Lähteet== ==Aiheesta muualla== Luokka:Lozèren kunnat
Vakuum

Vakuum on suomenruotsalainen nuortensarja, jonka pääosaa näyttelee Siri Fagerudd. Muissa keskeisissä rooleissa ovat Vivi Lindberg, Wilhelm Enckell, Marketta Tikkanen ja Alex Anton. Sarjan ensimmäinen tuotantokausi julkaistiin Yle Areenassa joulukuussa 2019 ja toinen helmikuussa 2022. Sarjan alussa Siri Fageruddin esittämä Linnéa muuttaa Vaasasta Helsinkiin, päästyään opiskelemaan journalistiikkaa. == Rooleissa == == Lähteet == == Aiheesta muualla == * Vakuum Yle Areenassa Luokka:2010-luvun nuortendraamasarjat Luokka:2010-luvun suomalaiset draamasarjat Luokka:2020-luvun nuortendraamasarjat Luokka:2020-luvun suomalaiset draamasarjat Luokka:Yle Teema & Femin televisio- ohjelmat Luokka:Ruotsinkieliset televisio-ohjelmat
Karoliiniarmeijan herätys

Karoliiniarmeijan herätys eli karoliinipietismi oli Ruotsin karoliiniarmeijan vangiksi jääneiden upseerien keskuudessa syntynyt herätysliike. Herätys syntyi kymmenen vuoden ajanjaksolla vuosina 1711–1721 Tobolskissa, Siperiassa. Herätyksen innoittaja oli Hallen professori August Hermann Francke. Tunnetuimpia karoliinipietistejä oli majuri Carl Johan Creutz, Poltavan vanki ja tuleva herätyssaarnaaja sekä eversti Peter Stierncrantz, myöhemmin Uudenmaan ja Hämeen läänin maaherra.Kakkuri 2014, s. 70-72 == Herätys == Karoliinipietismin sisältö oli sotilaille tyypillistä kunnian kulttuuria, jossa heränneiden karoliiniupseerien uusi tehtävä oli palvella kuninkaansa sijasta Jumalaa. Usko oli jatkuvaa taistelua ja kilvoittelua uuden elämän tiellä, jonka päämäärä oli iankaikkinen ilo. Pietistinen herätysyhteisö tarjosi mahdollisuuden jatkaa karoliiniupseerin elämää sotilaallisesta romahduksesta huolimatta. == Tausta == Vuonna 1709 Ruotsin suurvalta kävi taistelua Ukrainan Poltavassa, joka päättyi tappioon Venäjää vastaan. Monet Ruotsin karoliiniupseereista päätyivät sotavankeuteen Venäjälle ja Siperiaan. Karoliiniarmeijan elämään ja sotakulttuuriin kuuluivat luonnollisena piirteenä hartauselämä ja hengellinen kurinalaisuus. Karoliiniarmeija oli luterilaisen uskon esitaistelija Kustaa II Aadolfin perinnön mukaisesti. Osa upseeriherätyksen piirteistä palautuu karoliiniarmeijan hurskauteen. Ensimmäisen kerran karoliiniarmeija oli yhteydessä pietismiin vuosina 1705–1707 Sleesin ja Saksin sotaretkellä. Karoliiniarmeija oli leiriytynyt myös Riikaan, joka oli yksi Hallen pietismin keskuksista. Poltavan taistelu käytiin kesäkuussa 1709. Tappion seurauksena noin 1 500 vankia vietiin vangiksi eri paikkakunnille Siperiaan. Ensimmäiset vangit saapuivat Tobolskiin vuonna 1711 ja vapautuivat kymmenen vuoden kuluttua, kun Uudenkaupungin rauha päätti isonvihan. == Herätys vankien keskuudessa == Tobolskissa karoliinivankien keskuuteen levisi pietistinen herätys, joka kosketti erityisesti upseeristoa. Tobolskin sotilaat muodostivat vankeuden pitkittyessä oman yhteisön kirkkoineen ja kouluineen. Koulun perustaja oli eräs herätyksen aktiivisimmista upseereista, kapteeni Curt Friedrich von Wreech. Vuonna 1714 Tobolskiin perustettiin myös sairaala. August Herman Francke sai kuulla Ruotsin armeijan upseerien ahdingosta ja lähetti heille avustuksia ja pietististä kirjallisuutta. Kirjeenvaihdon avulla Siperiaan syntyi yksi Hallen pietismin keskuksista. Heränneet karoliinit tulivat tunnetuiksi myös Euroopassa. == Sotavankeuden jälkeen == Sotavankeuden jälkeen karoliiniupseerit toivat uskonnolliset ajatukset mukanaan. Karoliiniarmeijan herätyksen seurauksena syntyivät muun muassa Erikinpoikien uskonliike Kokkolan ja Pedersören seudulla sekä kartanopietismi Itä-Uudenmaan ja Kymenlaakson aateliskartanoissa. == Katso myös == * Pietismi * Erikinpoikien uskonliike == Lähteet == * === Viitteet === Luokka:Pietismi Luokka:Luterilaiset herätysliikkeet Luokka:Kristinuskon historia Ruotsissa Luokka:Ruotsin sotahistoria Luokka:Siperian historia
Kartanopietismi

Kartanopietismi on ensimmäisiä suomalaisia pietistisiä herätysliikkeitä, joka syntyi Itä-Uudenmaan ja Kymenlaakson kartanoissa 1720-luvulla, herännäiden karoliiniupseerien palattua sotavankeudesta. Kartanopietismiin liittyi myös upseereja, jotka eivät olleet joutuneet sotavankeuteen. Kartanopietismin merkittävä keskus oli Carl Gustaf Armfeltin kartano Liljendalissa, josta pietistinen herätys säteili Etelä-Suomen upseeripiireihin.Kakkuri 2014, s. 72-73 Pietismi vaikutti erityisesti Itä-Uudenmaan ja Kymenlaakson aateliskartanoissa, joiden omistajia olivat muun muassa Creutzin ja Wreden sukujen jäsenet. Kartanoiden pietististä hengellisyyttä vahvistivat ulkomaalaiset kotiopettajat. Kartanopietismi ei kuitenkaan ylittänyt säätyrajoja eikä levinnyt kansan keskuuteen. Kartanopietismi oli kirjaherätystä, joka edellytti lukutaitoa ja kirjallista kulttuuria. Toisinaan palvelusväkeä ja kartanoiden alustalaisia kuitenkin osallistui hartaustilaisuuksiin, vaikka kielirajat asettivat haasteita leviämiselle. == Katso myös == * Karoliiniarmeijan herätys * Pietismi == Lähteet == * === Viitteet === Luokka:Pietismi Luokka:Suomen evankelis-luterilaisen kirkon herätysliikkeet Luokka:Kristinuskon historia Suomessa Luokka:Kristinuskon historia Ruotsissa Luokka:Uudenmaan historia Luokka:Kymenlaakson historia
Jytte Hilden

Jytte Hilden (s. 12. syyskuuta 1942 Kööpenhamina) on tanskalainen sosiaalidemokraattinen poliitikko. Hän on istunut kansankäräjillä vuosina 1979–1981 ja 1984–1998 sekä toiminut Tanskan kulttuuriministerinä 1993–1996 ja tutkimusministerinä 1996–1998. ==Lähteet== ==Aiheesta muualla== * Jytte Hilden Tanskan kansankäräjien verkkosivuilla Luokka:Tanskan kulttuuriministerit Luokka:Vuonna 1942 syntyneet Luokka:Elävät henkilöt
Oulun separatismi

Oulun separatismi oli Oulussa 1730-luvulla syntynyt nuorisoherätys, joka edusti radikaalipietististä kristinuskon suuntausta. Oulun separatistit arvostelivat tapakristillisyyttä, lapsikastetta ja sakramentteja. Oulun separatistiryhmän tunnetuimpia jäseniä ovat Anna Holmsten, Elsa Chrstina Holmsten, Samuel Wacklin, Johan Wacklin sekä Johan Siira. Liikkeellä oli yhteyksiä Kälviän Erikinpoikiin, mutta ratkaisevat vaikutteet saatiin Tukholmasta.Kakkuri 2014, s. 74-75 == Herätys == Oulun separatistit edustivat radikaalipietismiä: liikkeen mukaan jumalanpalveluksiin osallistuminen oli tapakristillisyyttä ja lapsen kastaminen tuli jättää siihen ikään, jolloin he kykenivät vastaamaan omasta elämästään. Liike kritisoi myös ehtoollista ja hylkäsi kirkollisen avioliittoon vihkimisen. Liikkeen painotukset painottuivat eskatologisiin näköaloihin. == Tausta == Oulu oli yksi isonvihan pahiten runtelemia alueita. Olojen normalisoiduttua yhteydet Tukholmaan palasivat ja kaupankäynti kasvatti kaupungin varallisuutta. Kaupungin rikkaimpiin sukuihin kuuluivat Wacklinit, joiden perheessä ja lähipiirissä oli pietismin kannatusta. Oulussa oli myös ennen suurta Pohjan sotaa ollut radikaalipietismin ituja mm. Lars Ulstadiuksen toiminnan myötä. == Katso myös == * Radikaalipietismi * Erikinpoikien uskonliike == Lähteet == * === Viitteet === Luokka:Radikaalipietismi Luokka:Herätysliikkeet Luokka:Oulun historia Luokka:Kristinusko Oulussa Luokka:Kristinuskon historia Suomessa Luokka:Kristinuskon historia Ruotsissa
Luc-la-Primaube

Luc-la-Primaube (oksitaaniksi: Luc) on kunta Ranskan eteläosassa Aveyronin departementissa Oksitanian alueella. Se sijaitsee noin 7 kilometriä Rodezin kaupungista lounaaseen. Linna Château de Planèzes on rakennettu 1400-luvulla. Se on yksityisomistuksessa. Linna on nimetty historialliseksi muistomerkiksi vuonna 1991. ==Lähteet== ==Aiheesta muualla== Luokka:Aveyronin kunnat
Sainte-Radegonde (Aveyron)

Sainte-Radegonde (oksitaaniksi: Senta Radegonda) on kunta Ranskan eteläosassa Aveyronin departementissa Oksitanian alueella. Se sijaitsee noin 7 kilometriä Rodezin kaupungista itään. Sainte-Radegonden linnoitettu kirkko on alkujaan rakennettu 1200-luvulla. Satavuotisen sodan aikana englantilaiset sotajoukot hyökkäsivät seudun kyliin. Suojautuakseen hyökkäyksiltä Sainte-Radegonden asukkaat rakensivat 1300-luvulla puolustuselementtejä olemassa olevaan kirkkoon. Samasta syystä, mutta sata vuotta myöhemmin 1400-luvulla, Inièresin kylän asukkaat linnoittivat myös oman kirkkonsa. ==Lähteet== ==Aiheesta muualla== Luokka:Aveyronin kunnat
Sainte-Radegonde

Sainte-Radegonde voi tarkoittaa seuraavia: == Maantiede == * Baignes-Sainte- Radegonde, kunta Ranskassa Charenten departementissa * Marsais-Sainte- Radégonde, kunta Ranskassa Vendéen departementissa * Sainte-Radegonde, kunta Ranskassa Aveyronin departementissa * Sainte-Radegonde, entinen kunta Ranskassa Charenten departementissa * Sainte-Radegonde, kunta Ranskassa Charente-Maritimen departementissa * Sainte-Radegonde, entinen kunta Ranskassa Creusen departementissa * Sainte-Radegonde, kunta Ranskassa Dordognen departementissa * Sainte-Radegonde, kunta Ranskassa Gersin departementissa * Sainte-Radegonde, kunta Ranskassa Gironden departementissa * Sainte-Radegonde- en-Touraine, entinen kunta Ranskassa Indre-et-Loiren departementissa * Sainte- Radegonde, entinen kunta Ranskassa Lot-et-Garonnen departementissa * Sainte- Radegonde, kunta Ranskassa Saône-et-Loiren departementissa * Sainte-Radegonde, kunta Ranskassa Deux-Sèvresin departementissa * Sainte-Radegonde, entinen kunta Ranskassa Sommen departementissa * Sainte-Radégonde-des-Noyers, entinen kunta Ranskassa Vendéen departementissa * Sainte-Radégonde, entinen kunta Ranskassa Viennen departementissa == Muuta == * Sainte Radegonde, frankkien kuningatar ja merovingien pyhimys
Sokrat Suleimanov

Sokrat Suleimanov (, s. 14. tammikuuta 1980Абсолютный Чемпионат России по Киокусинкай superkarate.ru 14.5.2010 Viitattu 1.8.2022 ) on venäläinen karateka. Hän saavutti Kyokushinin Euroopan superraskaansarjan mestaruuden 2004. ==Kilpaura== Toukokuussa 2002 Suleimanov saavutti hopeaa Euroopan cupissa. Hän hävisi loppuottelussa Akos Aladicsille.European Cup kyokushinresults.com European Cup Viitattu 31.5.2023 Suleimanov sijoittui marraskuussa 2003 Tokion MM-turnauksessa 128 parhaan joukkoon. Hän voitti avauskierroksella Rogerio Oliveira ja hävisi toisella kierroksella Bahman Bourbourille.Сборная России на Чемпионате Мира superkarate.ru Viitattu 28.5.2023 Suleimanov saavutti Euroopan mestaruuden Saksassa 2004 voitettuaan loppuottelussa Valentin Krastevin.IKO European Championships kyokushinresults.com Viitattu 1.8.2022 Kesäkuussa 2010 hän joutui jättämään AKP turnauksen väliin loukkaantumisen vuoksi.Сократ Сулейманов не примет участие в Абсолютке АКР superkarate.ru 1.6.2010 Viitattu 1.8.2022 ==Lähteet== Luokka:Venäläiset karatekat Luokka:Kyokushinin harjoittajat Luokka:Vuonna 1980 syntyneet Luokka:Elävät henkilöt
Maria Laffitte

Maria Dolors Laffitte i Masjoan (elokuu 1949 Roda de Ter – 15. helmikuuta 2008 Girona) oli espanjalainen laulaja-lauluntekijä.Spanish Folk Singer Maria Dolors Laffitte Dies at 59 World Music Central Laffitte aloitti laulamisen 8-vuotiaana. Hänen ensimmäinen levytyksensä oli Cançons occitanes (1968). Kaikkiaan hän julkaisi yli 40 levytystä, joista osan sooloalbumeina ja osan yhteistyössä muiden kanssa. Varhaisella urallaan hänet yhdistettiin Nova Cançó -laululiikkeeseen. Laffitte perusti useita yhtyeitä. Katalonialaista perinnemusiikkia esittivät hänen yhtyeistään La Corranda ja L'Arc en el Cel. Hän perusti myös keskiajan musiikkiin erikoistuneet kokoonpanot Els Trobadors, Ensemble Llull ja Joi de Trobar. Laffitte piti konsertteja merkittävien vanhan musiikin instrumentalistien kanssa. Hänen kanssaan yhteistyötä tehneisiin kokoonpanoihin kuuluivat Oni Wytars ja Ensemble Unicorn. Laffitte tutki ja toi jälleen päivänvaloon katalonialaista kansanmusiikkia. Hänestä tulikin johtava hahmo sekä katalaanin- että oksitaaninkielisen perinnemusiikin alueilla. Laffitte osallistui eräisiin Naxoksen klassisiin levytyksiin.Maria Lafitte Naxos == Lähteet == Luokka:Espanjalaiset laulajat Luokka:Laulaja-lauluntekijät Luokka:Vuonna 1949 syntyneet Luokka:Vuonna 2008 kuolleet
Sorachin yleiskehitystoimisto

Sorachin yleiskehitystoimisto () on yksi Japanin Hokkaidōn prefektuurin aluehallinnon yksiköistä. Sorachin yleiskehitystoimiston hallinnoima alue sijaitsee sisämaassa Hokkaidōn keskiosassa. Alueen pinta-ala on 5 791,59 neliökilometriä, ja siellä on 282 686 asukasta (vuonna 2021). Alueen pääkaupunki on Iwamizawa. Sorachin yleiskehitystoimisto perustettiin vuonna 2010, kun Hokkaidōn aliprefektuurit korvattiin yleiskehitys- ja kehitystoimistoilla. Sorachin yleiskehitystoimistoa edelsikin Sorachin aliprefektuuri, joka oli perustettu vuonna 1897. Sorachi on vanhaa hiilikaivosaluetta, jonka väkiluku oli korkeimmillaan 1960-luvun vaihteessa yli 800 000; myöhemmin se on laskenut voimakkaasti alle 300 000:een. Sorachin yleiskehitystoimisto hallinnoi 24 kuntaa, joista 10 on kaupunkeja ja 14 on maaseutukaupunkeja. Seuraavassa luettelossa kaupungit on lihavoitu. *Akabira *Ashibetsu *Bibai *Chippubetsu *Fukagawa *Hokuryū *Iwamizawa *Kami-Sunagawa *Kuriyama *Mikasa *Moseushi *Naganuma *Naie *Nanporo *Numata *Shin-Totsukawa *Sunagawa *Takikawa *Tsukigata *Urausu *Uryū *Utashinai *Yūbari *Yuni == Lähteet == == Aiheesta muualla == * Sorachin yleiskehitystoimiston internetsivut Luokka:Hokkaidōn prefektuuri
Nelli Huotari

Nelli Huotari (s. 22. syyskuuta 2005 Sotkamo) on suomalainen pesäpalloilija, joka edustaa Joensuun Mailaa. Sisäpelissä Huotari on kotiuttaja ja ulkokentällä hän pelaa polttolinjassa. Huotari valittiin ensimmäiseen Itä- Länsi-otteluunsa vuonna 2024. https://www.superpesis.fi/ajankohtaista/yleisoaanestys-sai-valtavan-suosion- nelli-huotari-ja-joosua-ratto-ensikertalaisin Huotari debytoi Superpesiksessä kaudella 2022. Hän on pelannut 24 runkosarjaottelua tehoin 1+21 lyötyä ja 10 tuotua juoksua. Huotari on pelannut myös Ykköspesistä Kajaanin Pallokerhossa.http://www.pesiksenmaailma.fi/index.php/pelaajakortit?pelaajaid=12040&view;=pelaajakortti Huotarin isä Mikko Huotari toimii Joensuun Mailan miesten edustusjoukkueen pelinjohtajanahttps://joensuunmaila.fi/fi-fi/joukkue/930/ ja hänen veljensä Aleksanteri Huotari ja Samuel Huotari ovat Sotkamon Jymyn sopimuspelaajia.https://www.superjymy.fi/mikko-kuosmanen-nappaa-jymyn-viuhkan/ == Lähteet == Luokka:Suomalaiset pesäpalloilijat Luokka:Joensuun Mailan pelaajat Luokka:Vuonna 2005 syntyneet Luokka:Elävät henkilöt
Mastuj

Mastuj on kaupunki Pakistanin Khyber Pakhtunkhwan provinssissa. Sen asukasluku oli vuoden 2017 väestönlaskennan mukaan 16 582\. ==Maantiede== thumb|vasen|Paikallista maisemaa. Mastuj sijaitsee Pakistanin Khyber Pakhtunkhwan provinssissa Chitralin piirikunnassa. Alue on Jarkhunjoen yläjuoksun laaksoa. Mastujin korkeus merenpinnasta on noin 2 400 metriä. Chitralin kaupunki sijaitsee noin 115 kilometriä lounaaseen. Gilgitin kaupunki sijaitsee Mastujista itään. ==Historia== Mastuj sijaitsi ilmeisesti muinaisen Syamakan alueella. Mahdollisesti se oli myös kiinalaisen matkailija Wukongin 700-luvulla mainitsema Chu-wei tai Shang-mi. Joidenkin kaiverrusten perusteella alue kuului edelleen Hindušahien valtakuntaan. Britit alkoivat levittää valtaansa alueelle 1800-luvulla. Suuren pelin aikana britit pelkäsivät Venäjän yrittävän levittäytyä Keski-Aasiasta Hindukušin alueelle. Uhka vaati vuoristosolien hallintaa. Britit olivat vuonna 1846 tunnustaneet Kashmirin valtion ja sen maharadžaa kannustettiin levittämään valtaansa Chitralin ja Mastujin suuntaan. Intian varakuningas George Curzonin kaudella aloitettiin hanke heimosoturien värväämiseksi brittien riveihin. Mastujista tuli tuolloin näiden heimosoturien keskus. ==Väestö== Mastujin asukasluku oli Pakistanin vuoden 2017 väestönlaskennan mukaan 16 582\. Suuremman Mastujin tehsilin asukasluku oli samaan aikaan 169 240. ==Lähteet== Luokka:Pakistanin kaupungit Luokka:Khyber Pakhtunkhwa
Pinebook

Pinebook on Pine64:n valmistama kannettava tietokone, joka perustuu Pine A64 yhden piirilevyn tietokoneeseen. Tietokoneen etuna on edullinen hinta: tietokonetta on myyty alle sadan dollarin hinnalla. Ensimmäisestä mallista on kaksi versio 11 tuuman ja 14 tuuman näytöllä. Tietokoneessa on 64-bittinen ARM Cortex-A53 prosessori ja 2 gigatavua RAM-muistia. Tietokoneessa voi ajaa Linux tai Android käyttöjärjestelmää. Pinebook Pro on tietokoneen seuraaja, jossa on enemmän muistia, mutta myös korkeampi hinta. Pro-malli on suunnattu harrastajille ja se käyttää ARM:in big.LITTLE-arkkitehtuuria: tietokoneessa on joko kaksi Cortex A72 ydintä tai neljä Cortex A53 ydintä. Tietokoneet myydään kustannushinnalla ilman voittomarginaalia. == Lähteet == Luokka:Kannettavat tietokoneet
Luettelo Zelda-peleistä

Tämä on luettelo The Legend of Zelda -sarjan peleistä. ==Julkaisut== ===Pääjulkaisut=== *The Legend of Zelda *Zelda II: The Adventure of Link *The Legend of Zelda: A Link to the Past *The Legend of Zelda: Link's Awakening *The Legend of Zelda: Ocarina of Time *The Legend of Zelda: Majora's Mask *The Legend of Zelda: Oracle of Seasons *The Legend of Zelda: Oracle of Ages *The Legend of Zelda: A Link to the Past & Four Swords *The Legend of Zelda: The Wind Waker *The Legend of Zelda: Four Swords Adventures *The Legend of Zelda: The Minish Cap *The Legend of Zelda: Twilight Princess *The Legend of Zelda: Phantom Hourglass *The Legend of Zelda: Spirit Tracks *The Legend of Zelda: Skyward Sword *The Legend of Zelda: A Link Between Worlds *The Legend of Zelda: Tri Force Heroes *The Legend of Zelda: Breath of the Wild ===Uudelleenjulkaistut pelit=== *The Legend of Zelda: Link's Awakening DX *The Legend of Zelda: Ocarina of Time Master Quest *The Legend of Zelda: Ocarina of Time 3D *The Legend of Zelda: Four Swords Anniversary Edition *The Legend of Zelda: The Wind Waker HD *The Legend of Zelda: Majora's Mask 3D *The Legend of Zelda: Twilight Princess HD *The Legend of Zelda: Link's Awakening *The Legend of Zelda: Skyward Sword HD ===Kokoelmat=== *The Legend of Zelda: Collector's Edition ==Katso myös== * The Legend of Zelda (pelisarja) Luokka:The Legend of Zelda -pelit Zelda
Oswine

Oswine oli Kentin kuningas 688–690 yhdessä Essexin Swæfbertin ja Swæfredin kanssa. Oswine asetettiin Itä-Kentin kuninkaaksi vuonna 688, kun Wessexin kuningas Cædwalla oli kääntynyt kristityksi, luopunut kruunustaan ja lähtenyt pyhiinvaellusmatkalle Roomaan. Valta oli jaettu niin, että Oswine hallitsi Kentin itäosia ja Swæfred länsiosia. Oswine mainitaan ainakin kolmessa asiakirjassa. Yksi niistä on päivätty 26. tammikuuta 690, ja sen on allekirjoittanut Swæfred. Asiakirjassa viitataan Oswinen polveutumiseen Eormenredistä, joka oli Kentin kuningas Eadbaldin poika. Toisessa päiväämättömässä asiakirjassa ilmaistaan Oswinen kiitollisuus siitä, että hänet on palautettu isiensä valtakuntaan. Myös tämän asiakirjan on hyväksynyt Swæfred. Kolmas asiakirja on vuoden 690 Swæfredin peruskirja, jonka Oswine on vahvistanut allekirjoituksellaan. Tämä viittaa siihen, että Oswinen ja Swæfredin vallanjako oli sovinnollinen. Oswinea ei kuitenkaan mainita Kentin kuninkaiden luetteloissa. == Lähteet == Luokka:Englannin anglosaksikuninkaat
Kharanin ruhtinaskunta

Kharanin ruhtinaskunta oli entinen valtio nykyisen Pakistanin Balochistanin provinsin länsiosassa. Ruhtinaskunta liittyi Pakistaniin Intian jaon yhteydessä vuonna 1947 ja sen tarina päättyi lopullisesti hallinnolliseen uudistukseen vuonna 1955. ==Maantiede== Kharan sijaitsi nykyisen Pakistanin Balochistanin provinsin länsiosassa. Entisen ruhtinaskunnan alue käsitti tasangon, joka rajautui Maškeljokeen lännessä ja Baddojokeen idässä. Aluetta ympäröivät vuorijonot. Se käsittää myös suuren rigistanin eli hiekka-aavikon. Alueella oli sen liityttyä Pakistaniin kokoa 18 553 km². ==Historia== Kharanin varhainen historia tunnetaan hyvin huonosti. Kansanperinteen mukaan hallitsevan dynastian muodostaneet Nawširwanit saapuivat alueelle 1300-luvun paikkeilla. He olivat eri aikoina alisteisia Persialle, Kalatille ja Afganistanille. Aluetta pidettiin ilmeisesti pitkään Persian Kermānin historiallisen maakunnan osana. 1800-luvulla aluetta oli hallinnut Kalatin kaani Mir Khudadad Khan. Kharanin hallitsija Azad Khan riitautui edellisen kanssa liittoutui afgaanien kanssa. Kun brittiläinen Henry Pottinger vieraili alueella vuonna 1810 hän kuvaili sen hallitsijan Sardar Abbas Khanin itsenäistyneen hiljattain Kalatista. Kun Robert Sandeman vieraili alueella vuonna 1884 hän järjesti Kharanin ja Kalatin hallitsijoiden välille sovinnon, jolla Kharan tunnusti Kalatin yliherruuden. Toisaalta samalla Kharan alkoi saada rahallista avustusta Brittiläisen Intian hallinnolta ja tulevat kiistat ratkaistaisiin Quettan brittiläisen edustajan välityksellä. Ristiriidat Kharanin ja Kalatin välillä eivät kuitenkaan päättyneet. Vuonna 1940 päätettiin lopulta, että Kharanin hallitsija tunnustettiin nawabina ja maa omana ruhtinaskuntanaan. Kharan liittyi Pakistaniin Intian jaon yhteydessä vuonna 1947. Vuonna 1952 Pakistanin Balochistanin valtiot liitettiin Balochistanin valtioiden liiton kokonaisuuteen ja lopulta vuonna 1955 liiton ruhtinaskunnat asetettiin suoraan Länsi-Pakistanin hallinnon alaisuuteen. Kharanin ruhtinaskunnasta tuli uusi piirikunta. ==Väestö== Kharanin asukkaiden valtaosa oli balucheja. Alueen itäosissa asui myös brahuita. ==Lähteet== Luokka:Pakistanin historia Luokka:Aasian entiset valtiot Luokka:Balochistan
Grinding Gear Games

Grinding Gear Games on uusiseelantilainen pelitalo, joka perustettiin vuonna 2006 Aucklandissa. Yritys keskittyy Path of Exile -pelin kehittämiseen. Grinding Gear Gamesin enemmistöomistaja on ollut vuodesta 2018 asti kiinalainen Tencent. == Lähteet == Luokka:Pelitalot Luokka:Uusiseelantilaiset yritykset
Marat Bašarov

Marat Alimžanovitš Bašarov (, ; s. 22. elokuuta 1974) on tataaritaustainen venäläinen näyttelijä. Hän on ollut aktiivinen 1990-luvulta. Bašarov esiintyi vuoden 2000 venäläisessä elokuvassa Svadba (Häät), joka näytettiin Cannesissa. == Elämäkerta == Bašarovin suku on kotoisin Krasnooktjabrskin piirin mišäärikylistä. Nuorena Bašarov opiskeli hetkellisesti Moskovan valtionyliopiston oikeustieteellisessä tiedekunnassa, kunnes kiinnostui näyttelemisestä sen jälkeen kun hänen teatterialalla työskentelevä veljensä ehdotti hänelle roolia näytelmässä, johon hän lopulta pääsi mukaan. Pian Bašarov lopetti opiskelunsa tiedekunnassa ja haki teatterikouluun. Bašarovia on syytetty vaimojensa pahoinpitelystä. Vuonna 2018 hän mursi puolisonsa Jelizavetan nenän ja tätä aikaisemmin tämän käden. Bašarovin tiedetään myös pahoinpidelleen edellistä vaimoaan. Ukrainan sotaan liittyen Kanada asetti Bašarovin pakotteiden alaiseksi helmikuussa 2023 hänen "osallistumisesta Venäjän propagandaan ja väärän tiedon levittämiseen". == Lähteet == == Aiheesta muualla == * Luokka:Venäläiset näyttelijät Luokka:Vuonna 1974 syntyneet Luokka:Elävät henkilöt
Naxçıvan Muxtar Respublikası Televiziya və Radio Verilişləri

Naxçıvan Muxtar Respublikası Televiziya və Radio Verilişləri on Azerbaidžaniin kuuluvan Nahitševanin autonomisen tasavallan yleisradioyhtiö. Paikalliset radiolähetykset alkoivat Nahitševanin autonomisessa neuvostotasavallassa vuonna 1930. Valtion radiokomitea perustettiin vuonna 1932. Paikallisten televisiolähetysten alkaessa vuonna 1963 se muutettiin radio- ja televisiokomiteaksi. Toiminta eriytettiin Azerbaidžanin radio- ja televisioyhtiöstä vuonna 2003. Nykyinen valtionyhtiö on perustettu vuonna 2021. Sen yhteydessä toimii vuonna 2018 perustettu uutistoimisto Nuhçıxan. Yhtiön radiokanava käyttää nimeä Naxçıvan radiosu ja televisio nimeä Naxçıvan TV. Ne lähettävät ohjelmaa 16 tuntia päivässä. Radiolähetykset tapahtuvat ULA- alueella ja televisiolähetykset digitaalisella DVB-T -järjestelmällä. Ohjelmia voi seurata myös Internetissä.. ==Lähteet== ==Aiheesta muualla== * Naxçıvan Muxtar Respublikası Televiziya və Radio Verilişləri Luokka:Azerbaidžanilaiset viestimet Luokka:Julkisen palvelun mediayhtiöt Luokka:Vuonna 1932 perustetut radioasemat Luokka:Vuonna 1963 perustetut televisiokanavat Luokka:Azerbaidžanilaiset valtionyhtiöt
Jarmo Louvo

Jarmo Tapio Louvo (27. syyskuuta 1934 Viipuri – 19. tammikuuta 2025 Kouvola) oli suomalainen eläinlääkäri ja Kaakkois-Suomen ympäristökeskuksen johtaja. Hänen puolisonsa vuodesta 1956 oli erikoishammaslääkäri, kansanedustaja Anna- Kaarina Louvo. Louvo valmistui ylioppilaaksi Kauhavan yhteiskoulusta vuonna 1955 ja suoritti asepalveluksensa vuonna 1956 Ilmasotakoulun ohjaajaupseerikurssilla LntUK-25. Opinnot jatkuivat Tukholman Eläinlääketieteellisessä korkeakoulussa, ja Louvo valmistui Eläinlääketieteellisestä korkeakoulusta, Helsingissä eläinlääketieteen lisensiaatiksi 1965./ Hän toimi kunnalliseläinlääkärinä 1965—1976 Kinnulassa ja Anjalassa ja siirtyi Anjalankosken kaupungin eläinlääkärin virasta Kaakkois-Suomen sotilasläänin sotilaseläinlääkärin tehtävään. Hän palveli rauhanturvajoukoissa YK:n Golan UNDOF -operaatiossa 1980 ja siirtyi Puolustusvoimien pääesikunnan erillisen toimiston toimistopäälliköksi 1981. Louvo toimi Kymen lääninhallituksen ympäristönsuojelutoimiston päällikkönä 1982–1994 ja Kaakkois-Suomen ympäristökeskuksen johtajana 1995 alkaen, josta hän jäi eläkkeelle 1998. Louvolla on keksintöjä liittyen kompostointiin ja kuivakäymälöihin. Louvo aloitti yksinlauluharrastuksen Vaasan musiikkikoulussa Gösta Stråhlen oppilaana 1954 ja jatkoi Jolanda di Maria Petrisin oppilaana 1979 asti. Louvo on levyttänyt äänitteet Huolet haihtuu, onneen vaihtuu (1997) ja Minun sydämeni on valmis (2014). == Lähteet == Luokka:Suomalaiset eläinlääkärit Luokka:Vuonna 1934 syntyneet Luokka:Vuonna 2025 kuolleet
Nopeuskiipeilyn Suomen-mestaruuskilpailut ja Suomen ennätykset

Nopeuskiipeilyn Suomen-mestaruuskilpailut on Suomen Kiipeilyliiton alainen kilpailu, jossa ratkaistaan nopeuskiipeilyn Suomen mestaruudet. Kilpailut järjestettiin ensimmäisen kerran 2022. == Mitalistit == === Aikuiset === Vuosi Paikka Miehet Naiset Lisätiedot Kulta Hopea Pronssi Kulta Hopea Pronssi 2022 KiipeilyAreena Ristikko Axel Lindfors Simo Piispanen Janne Vikstedt Sayaka Suzuki Rosa Arnold Laura Loikas 2023 KiipeilyAreena Ristikko Jussa Klapuri Pauli Salminen Janne Vikstedt Sayaka Suzuki Unna Putaala Saiga Laukontaus === Juniorit === ==== Juniors ==== Vuosi Paikka Miehet Naiset Lisätiedot Kulta Hopea Pronssi Kulta Hopea Pronssi 2022 KiipeilyAreena Ristikko Teppo Ritala Taito Ahde Roope Hakola Heta Mattila Aada Asunta Ida Hyvärinen 2023 KiipeilyAreena Ristikko Unna Putaala ==== Youth A ==== Vuosi Paikka Miehet Naiset Lisätiedot Kulta Hopea Pronssi Kulta Hopea Pronssi 2022 KiipeilyAreena Ristikko Lauri Liljavirta Sayaka Suzuki Rosa Arnold Ronja Kaila 2023 KiipeilyAreena Riastikko Niklas Kujansuu Sayaka Suzuki Saiga Laukontaus ==== Youth B ==== Vuosi Paikka Miehet Naiset Lisätiedot Kulta Hopea Pronssi Kulta Hopea Pronssi 2022 KiipeilyAreena Ristikko Niilo Inki Aaron Rantanen Lumi Pellikka Lili Boijer-Spoof 2023 KiipeilyAreena Ristikko Aaro Sihvonen Dominic Lignell Suho Nio Lumi Pellikka Lili Boijer-Spoof Aava Jääskeläinen == Suomen- ennätykset == === Miehet === Aika Nimi Paikka ja ajankohta 8.621 Axel Lindfors KiipeilyAreena Ristikko 30.7.2022 Juniors pojat Aika Nimi Paikka ja ajankohta 11.662 Lauri Liljavirta KiipeilyAreena Ristikko 30.7.2022 11.550 Niklas Kujansuu KiipeilyAreena Ristikko 28.10.2023 Youth A pojat Aika Nimi Paikka ja ajankohta 11.662 Lauri Liljavirta KiipeilyAreena Ristikko 30.7.2022 11.550 Niklas Kujansuu KiipeilyAreena Ristikko 28.10.2023 Youth B pojat Aika Nimi Paikka ja ajankohta 13.032 Niilo Inki KiipeilyAreena Ristikko 30.7.2022 11.881 Aaro Sihvonen KiipeilyAreena Ristikko 28.10.2023 === Naiset === Aika Nimi Paikka ja ajankohta 11.688 Sayaka Suzuki KiipeilyAreena Ristikko 30.7.2022 10.141 Sayaka Suzuki KiipeilyAreena Ristikko 28.10.2023 Juniors tytöt Aika Nimi Paikka ja ajankohta 11.688 Sayaka Suzuki KiipeilyAreena Ristikko 30.7.2022 10.141 Sayaka Suzuki KiipeilyAreena Ristikko 28.10.2023 Youth A tytöt Aika Nimi Paikka ja ajankohta 11.688 Sayaka Suzuki KiipeilyAreena Ristikko 30.7.2022 10.141 Sayaka Suzuki KiipeilyAreena Ristikko 28.10.2023 Youth B tytöt Aika Nimi Paikka ja ajankohta 16.431 Lumi Pellikka KiipeilyAreena Ristikko 30.7.2022 14.346 Lumi Pellikka KiipeilyAreena Ristikko 28.10.2023 Luokka:Kiipeily Luokka:Suomen urheilutapahtumat
Antioquiansirkku

Antioquiansirkku (Atlapetes blancae) on Etelä-Amerikassa uhanalaisena tavattava sirkkuleihin kuuluva varpuslintu. == Koko ja ulkonäkö == Kooltaan antioquiansirkku on noin 17 cm ja on ruumiinrakenteeltaan tukevahko. Sukupuolet muistuttavat toisiaan ulkonäöltään. Lajin päälaki on punaruskea, sen naama on musta ja kurkku ja kaula valkoiset. Selästään antioquiansirkku on harmaa ja sen siivet ja pyrstö ovat tummemmat. Siivissä on valkoinen laikku. Linnun vatsa on harmahtavan valkoinen. ==Levinneisyys ja elinympäristö== Antioquiansirkkua tavataan Kolumbiasta Antioquian departementista. Se tunnettiin vain museoyksilöistä, kunnes vuonna 2018 löytyi villejä lintuja. Antioquiansirkun elinympäristöä ovat metsänreunojen pensaikot 2 400-2 800 metrin korkeudella merenpinnasta. Toisinaan sitä tavataan myös puutarhoista. Antioquiansirkku luokitellaan äärimmäisen uhanalaiseksi ja kannan kooksi arvioidaan alle 50 täysikasvuista yksilöä. Kantaa uhkaa elinympäristön muuttaminen maanviljelysmaaksi ja pesissä loisiva hohtoturpiaali. == Lähteet == Luokka:Sirkkulit Luokka:Uhanalaiset linnut
Supernatural (Santanan albumi)

Supernatural on latinorock-yhtye Santanan kahdeksastoista studioalbumi. Levy- yhtiö Arista Records julkaisi sen 15. kesäkuuta 1999. Alun perin Columbia Recordsille levyttänyt Carlos Santana aloitti yhteistyön Aristan A&R-p;äällikkö Pete Ganbargin kanssa 1990-luvun loppupuoliskolla. Santana halusi suuntautua musiikissaan popimpaan radioystävälliseen suuntaan ja teki tällä albumilla yhteistyötä tunnettujen artistien Eric Claptonin, Rob Thomasin, Eagle-Eye Cherryn, Lauryn Hillin, Dave Matthewsin, Manán, KC Porterin ja CeeLo Greenin kanssa. Supernatural oli kaupallisesti suurmenestys sekä Yhdysvalloissa että muualla. Se nousi listaykköseksi useissa maassa ja oli Yhdysvalloissa albumilistan kärjessä 12 viikkoa myyden 15-kertaisesti platinaa. Ensimmäinen single, Matchbox Twenty -laulajan Rob Thomasin kanssa tehty ”Smooth” oli Yhdysvalloissa Billboard Hot 100 -listan ykkösenä 12 viikkoa. Vuonna 2002 mennessä se oli pisimpään tuon listan kymmenen kärjessä (30 viikkoa) viipynyt single. Seuraava single ”Maria Maria oli ykkösenä 10 viikkoa. Supernatural on Santanan myydyin levy, musiikkihistorian myydyin latinalaisamerikkalaisen artistin levy sekä yksi kaikkien aikojen myydyimmistä albumeista. Sitä on myyty arviolta ainakin noin 26 miljoonaa kappaletta maailmanlaajuisesti. == Lähteet == Luokka: Santanan albumit Luokka: Vuoden 1999 albumit
Dorsey

Dorsey on muun muassa seuraavien henkilöiden sukunimi: * Angela Dorsey, kanadalainen kirjailija * Jimmy Dorsey (1904–1957), yhdysvaltalainen jazzmuusikko * Lee Dorsey, yhdysvaltalainen soul- ja rhythm and blues -laulaja * Ronald Dorsey (s. 1983), yhdysvaltalainen koripalloilija * Tommy Dorsey (1905–1956), yhdysvaltalainen jazzpasunisti, -trumpetisti ja orkesterinjohtaja == Etunimenä == * William Dorsey Pender (1834–1863), yhdysvaltalainen etelävaltioiden armeijan kenraali
Nadhim Zahawi

Nadhim Zahawi (, ; s. 2. kesäkuuta 1967) on brittiläinen konservatiivipuolueen poliitikko, joka on toiminut Yhdistyneen kuningaskunnan hallituksessa Lancasterin herttuakunnan kanslerina syyskuusta 2022 lähtien sekä hallitustenvälisten suhteiden ja tasa-arvoasiain apulaisministerinä. Heinäkuusta syyskuuhun 2022 hän toimi valtiovarainministerinä. Zahawi syntyi Irakin Bagdadissa kurdiperheeseen. Hänen isänsä oli Irakin keskuspankin johtaja. Saddam Husseinin noustua valtaan, yhdeksänvuotias Zahawi pakeni perheensä kanssa Irakista Britanniaan. Hän opiskeli University College Londonissa kemian tekniikkaa ja valmistui vuonna 1985. Vuosina 1994–2006 Zahawi istui Lontoon Wandsworthin kaupunkipiirin valtuustossa. Vuoden 1997 parlamenttivaaleissa hän oli ehdolla alahuoneeseen Erith and Thamesmeadin vaalipiirissä, muttei tullut valituksi. Vuonna 1998 hän oli Lontoon pormestarinvaalin konservatiivipuolueen ehdokkaaksi pyrkineen Jeffrey Archerin kampanjapäällikkö. Vuoden 2010 parlamenttivaaleissa Zahawi valittiin alahuoneeseen Stratford-on-Avonin vaalipiiristä. Vuoden 2016 EU- kansanäänestyksessä Zahawi kannatti brexitiä eli Yhdistyneen kuningaskunnan eroa Euroopan unionista. Vuonna 2018 Zahawi nimitettiin Theresa Mayn hallitukseen lapsi- ja perheasioista vastaavaksi parlamentaariseksi alivaltiosihteeriksi ja vuonna 2019 Boris Johnsonin hallitukseen liike- ja teollisuusasioista vastaavaksi parlamentaariseksi alivaltiosihteeriksi. Vuonna 2020 hänet nimitettiin COVID-19-rokotteiden jakelusta vastaavaksi parlamentaariseksi alivaltiosihteeriksi. Syyskuussa 2021 Zahawi nimitettiin opetusministeriksi. Heinäkuussa 2022 hänet nimitettiin valtiovarainministeriksi virasta eronneen Rishi Sunakin tilalle. Pian nimityksensä jälkeen Zahawi vaati pääministeri Boris Johnsonin eroa, vaikka hän oli tukenut tätä aiemmin. Johnsonin erottua Zahawi asettui ehdolle konservatiivipuolueen puheenjohtajavaaliin, mutta putosi pois vaalin ensimmäisellä kierroksella. Liz Trussin tultua nimitetyksi pääministeriksi hän nimitti Zahawin Lancasterin herttuakunnan kansleriksi. == Lähteet == Luokka:Vuonna 1967 syntyneet Luokka:Elävät henkilöt Luokka:Yhdistyneen kuningaskunnan valtiovarainministerit
Ishikarin kehitystoimisto

Ishikarin kehitystoimisto () on yksi Japanin Hokkaidōn prefektuurin aluehallinnon yksiköistä. Ishikarin kehitystoimiston hallinnoima alue sijaitsee Japaninmeren rannikolla Hokkaidōn länsiosassa. Alueen pinta-ala on 3 540,15 neliökilometriä, ja siellä on 2 384 438 asukasta (vuonna 2021). Alueen pääkaupunki on Sapporo, Hokkaidōn suurin kaupunki ja prefektuurin pääkaupunki. Ishikarin kehitystoimisto perustettiin vuonna 2010, kun Hokkaidōn aliprefektuurit korvattiin yleiskehitys- ja kehitystoimistoilla. Ishikarin kehitystoimistoa edelsikin Ishikarin aliprefektuuri, joka oli perustettu vuonna 1897 nimellä Sapporon aliprefektuuri. Vaikka Hokkaidōn asukasluku on ollut 2000-luvulla laskussa, Ishikarin alueen väkiluku on Sapporon miljoonakaupungin ansiosta jatkanut kasvuaan, joten sen alueella asuu yhä suurempi osuus saaren asukkaista. Ishikarin kehitystoimisto hallinnoi kahdeksaa kuntaa, joista kuusi on kaupunkeja, yksi on maaseutukaupunki ja yksi on kyläkunta. Seuraavassa luettelossa kaupungit on lihavoitu. Sapporon kaupunki on jaettu suuralueisiin. *Chitose *Ebetsu *Eniwa *Ishikari *Kita- Hiroshima *Sapporo *Shin-Shinotsu *Tōbetsu == Lähteet == == Aiheesta muualla == * Ishikarin kehitystoimiston internetsivut Luokka:Hokkaidōn prefektuuri
Mnondopuut

Mnondopuut (Julbernardia) on hernekasvien (Fabceae) heimoon kuuluva kasvisuku. Sukuun kuuluu noin kymmenkunta lajia. Mnondopuita kasvaa pääasiassa päiväntasaajan eteläpuoleisessa Afrikassa Etelä-Afrikkaa sekä saaria lukuun ottamatta. == Lajeja == * Julbernardia brieyi * Julbernardia globiflora – samettimnondopuu * Julbernardia gossweileri * Julbernardia hochreutineri * Julbernardia letouzeyi * Julbernardia magnistipulata – korvamnondopuu * Julbernardia paniculata – sambianmnondopuu * Julbernardia pellegriniana * Julbernardia seretii * Julbernardia unijugata == Lähteet == == Aiheesta muualla == * Finto: Kassu – Kasvien suomenkieliset nimet: Mnondopuut (Julbernardia) * iNaturalist: Julbernardia * UniProt: Taxonomy – Julbernardia * Global Biodiversity Information Facility (GBIF): Julbernardia Luokka:Hernekasvit
Topias Taavitsainen

Topias ”Topson” Taavitsainen (s. 14. huhtikuuta 1998) on suomalainen Dota 2 -pelaaja ja striimaaja. Taavitsaisen suurimpiin saavutuksiin kuuluu Dota 2 -maailmanmestaruuden voittaminen kahdesti OG-joukkueen kanssa peräkkäisinä vuosina 2018 ja 2019. Turnauksista Taavitsainen on tienannut palkintorahaa yli 4,6 miljoonaa euroa. Hän on suosittu sosiaalisessa mediassa: hänellä on Twitterissä yli 100 000 seuraajaa, Instagramissa 115 000 ja Twitchissä 195 000.Vieläkö virtaa riittää? IS Digi 3.7.2021. Taavitsainen siirtyi joulukussa 2022 pelaamaan Old G -joukkueessa, joka tavoittelee paikkaa 2. divisioonasta. == Lähteet == == Aiheesta muualla == * Taavitsaisen Twitch-pelikanava Luokka:Suomalaiset elektronisen urheilun ammattilaiset Luokka:Vuonna 1998 syntyneet Luokka:Elävät henkilöt
Shiribeshin yleiskehitystoimisto

Shiribeshin yleiskehitystoimisto () on yksi Japanin Hokkaidōn prefektuurin aluehallinnon yksiköistä. Shiribeshin yleiskehitystoimiston hallinnoima alue sijaitsee Japaninmeren rannikolla Hokkaidōn länsiosassa. Alueen pinta-ala on 4 305,87 neliökilometriä, ja siellä on 200 741 asukasta (vuonna 2021). Alueen pääkaupunki on Kutchan. Shiribeshin yleiskehitystoimisto perustettiin vuonna 2010, kun Hokkaidōn aliprefektuurit korvattiin yleiskehitys- ja kehitystoimistoilla. Shiribeshin yleiskehitystoimistoa edelsikin Shiribeshin aliprefektuuri, joka oli perustettu vuonna 1910. Alueen väkiluku on laskussa. Shiribeshin yleiskehitystoimisto hallinnoi 20 kuntaa, joista 1 on kaupunki, 13 on maaseutukaupunkeja ja 6 on kyläkuntia. Seuraavassa luettelossa kaupunki on lihavoitu. *Akaigawa *Furubira *Iwanai *Kamoenai *Kimobetsu *Kuromatsunai *Kutchan *Kyōgoku *Kyōwa *Makkari *Niki *Niseko *Otaru *Rankoshi *Rusutsu *Shakotan *Shimamaki *Suttsu *Tomari *Yoichi == Lähteet == == Aiheesta muualla == * Shiribeshin yleiskehitystoimiston internetsivut Luokka:Hokkaidōn prefektuuri
Pelletier

Pelletier on muun muassa seuraavien henkilöiden sukunimi: * Anne-Sophie Pelletier (s. 1976), ranskalainen poliitikko ja europarlamentaarikko * Bronson Pelletier (s. 1986), kanadalainen televisionäyttelijä * Donald Joseph Leo Pelletier (1931–2022), yhdysvaltalainen roomalaiskatolinen piispa * François Pelletier, ranskalainen illusionisti * Jakob Pelletier (s. 2001), kanadalainen jääkiekkoilija * Nicolas Jacques Pelletier (k. 1792), ranskalainen maantierosvo * Pascal Pelletier (s. 1983), kanadalainen jääkiekkoilija * Wilfrid Pelletier (1896–1982), kanadalainen kapellimestari ja pianisti.
Unkarin kruunun maat

Unkarin kruunun maat eli Pyhän Tapanin kruunun maat Itävalta-Unkarin kaksoismonarkiassa, toisin sanoen Unkari laajemmassa merkityksessä, olivat: * varsinainen Unkari, johon myös kuului entinen Transilvanian suuriruhtinaskunta * autonominen satamakaupunki Fiume alueineen, sekä * Kroatia-Slavonia, johon myös kuului entinen niin sanottu sotilasraja. Unkarin kruunun maat -nimityksen sijasta on käytetty usein epävirallisesti nimitystä Transleithania.Tietosanakirja / 10. Työehtosopimus-Öölanti ==Lähteet== Luokka:Unkarin historia Luokka:Kroatian historia